Memory Leak Detection - CodeProject 11,645,087 members (65,693 online)
CPOL 314.9K 12.3K 205
tbrammer Last Visit: 31-Dec-99 18:00 Last Update: 3-Aug-15 14:42Refresh123 Next » Só lyk die kantore van die toekoms - Jou Werk | Solidariteit WêreldJou Werk | Solidariteit Wêreld
Tuis › AF › Só lyk die kantore van die toekoms
In die lig van Millenniale se unieke vereistes met betrekking tot werk en werkplekke en die snelle koers waarteen verandering blyk plaas te vind, is dit gepas om te wonder hoe die werkplekke van die toekoms daar gaan uitsien.
Die aard van werk is vinnig aan verander en is bestem om gelyksoortige verandering in die plekke waar ons werk teweeg te bring. ʼn Skrale 20 jaar gelede was werkplekke oor die algemeen nog groot en hiërargies. Die finansiële krisis van die 2000’s, die voortdurende evolusie en aanvaarding van nuwe tegnologie en ʼn groter neiging tot minder permanente personeel en kleiner werkplekke het dit alles vir ewig verander.
“Dit gebeur elke paar jaar: ʼn seismiese verskuiwing in die wyse waarop ons lewe veroorsaak so ʼn betekenisvolle verandering in menslike gedrag dat dit die konsep van die kantoor soos ons dit ken geheel en al verander,” skryf Emily Wright op The Spaces, ʼn toonaangewende ontwerp-webwerf. “En hoe moeilik dit ook al is om te glo dat robotsekuriteitswagte en vergaderlokale wat deur toeps beheer word slegs die begin is, lê daar nog ʼn lang pad voor.”
Terwyl sommige merkbare tendense alreeds kristalliseer en in die toekoms sal voortgaan, is menings oor hoe toekomstige kantore gaan lyk redelik uiteenlopend en wyd.
In die afsienbare toekoms sal werkers toenemend hulle tegnologie aan hulle lyf dra, sê Peter Hirst, mede-dekaan van uitvoerende onderwys by MIT Sloan Bestuurskool. “Dit is moeilik om te dink dat oor die volgende paar jaar die vertoon, prosessering, sigblad en kommunikasievermoëns van hierdie draagbare apparate dit wat ons met vandag se tablette en fablette (foon/tablet hibriede) kan doen, nie sal ewenaar en waarskynlik sal oortref nie,” sê hy.
Volgens Hirst sal verskeie ander tendense, tesame met die verandering teweeggebring deur tegnologie, in die volgende paar jaar ʼn onvermydelike impak hê op werkplekke. Die intrede van ʼn nuwe digitale generasie (sogenaamde “digital natives”) is een so ʼn tendens. “Dit gebeur alreeds, en ons kan dus sien wat voorlê. Mense wat grootgeword het as beide werkers en kliënte in die ‘plat, gekonnekteerde en deursigtige wêreld wat deur die digitalisering van alles moontlik gemaak is,’ stel eise wat verskil van dié van hulle voorgangers.
“Of dit nou is om as werknemers betekenisvolle werk en buigbare loopbaanopsies te vereis, in eie diens te wees as hooggespesialiseerde kontrakteurs, of produkte en dienste wat beskikbaar is van verskaffers wat die beste van die beste ewenaar, dit gaan aanbod sowel as aanvraag vir alle sake-ondernemings verander – en dit gebeur alreeds,” sê hy.
Peter Beech, ʼn skrywer vir World Economic Freedom, sê “individualiteit” is wat in die 21ste eeu kantoor die meeste saak maak. “Daardie een-grootte-pas-almal oopplanruimtes is iets van die verlede. Vandag is die ideale werkplek waarskynlik so sonderling en vol unieke byvoegings as die onkonvensionele apparaat wat dit huisves, waarin elkeen die norm op sy eie stil manier versinnebeeld, en wat werknemers laat voel hulle word waardeer en dat aan hulle spesifieke behoeftes voldoen word.
“Vergeet om tussen ʼn oopplan of hokkie, verskuifbare ruimte of konferensiesuite te kies – die ware kantoorruimte van die toekoms is ‘fiks’ en kan al bogenoemde wees. Afhangende van hulle bui, kan werkers omgewings geniet wat na hulle smaak aangepas kan word en die tipe interaktiewe eienskappe wat al bewys het vindingrykheid ʼn hupstoot te gee, soos modulêre meubels, verskuifbare mure en kurkborde wat verwyder kan word.”
Tamara Brisk, besturende direkteur van Wiredscore France, ʼn wêreldwye gebousertifiseringsmaatskappy, stem saam met hierdie assessering. “Ons sal meer buigbaarheid in die gebruik van ruimte sien. Kafeterias wat in die verlede slegs tydens ontbyt en middagetes gebruik is, sal byvoorbeeld dien as samewerkende werkruimtes en vergaderlokale. Oop kantoorruimtes sal met die druk van ʼn knoppie verdeel kan word.”
Sy sê dat in die dekade vorentoe kantore ontwerp sal word om ons kognitiewe prosesse en werkvoorkeure die beste te bevorder. “Ons weet alreeds dat mense op sekere tye van die dag meer kreatief is en dat omgewingstimuli samewerking kan uitbrei, maar ons begin dit nou eers te verstaan. Oor ʼn dekade sal mense wat met kennis werk meer produktief wees omdat hulle beter in staat sal wees om hulle intellektuele kapasiteite te ontgin.
“Ons werkruimtes sal in die toekoms verskillende omgewings vir verskillende werkfases voorsien – soos geïsoleerde kokonne vir periodes van diep konsentrasie. Dit sal bykomend wees tot vandag se stimuli-gevulde medewerkerrruimtes wat samewerking bevorder.”
Mikael Benfredj, stigter van Patchwork, ʼn meubelwinkel in die hartjie van Parys wat in ʼn medewerkerruimte omskep is, sê integrasie is die weg van die toekoms. “Ek dink nie maatskappye sal afgeskei wees soos tans die geval is nie. Daar sal dalk nie een gebou wees wat aan een maatskappy toegewy is nie. Of selfs aangewese vloere nie.
“Ons sal meer geïntegreerde dienste sien, soos kindersorgfasiliteite, wasserye, haarkappers, banke en poskantore, plus meer regulering – dinge soos beligting, gerieflike stoele en skerm-ure sal alles gemoniteer word. En daar sal minder verpersoonliking van jou spesifieke plek of lessenaar wees.”
Volgens Dan Harvey, ʼn kantoor-eiendomspesialis in Kalifornië, sal kantore egter weer meer privaat word. “Ons sien alreeds ʼn afskaling van sommige tegnologie en die eliminering van privaatheid. Samewerking is alles goed en wel maar daar is ʼn ontluikende gevoel dat sonder ʼn keuse mense dit soms moeilik vind om dinge gedoen te kry. Om dus ʼn produktiewe arbeidsmag aan te moedig, mag kantore in die toekoms weer meer privaat word.”
Inc.com, 2018, “Your Office in 2020: A Glimpse into the Future”, https://www.inc.com/comcast/your-office-in-2020-a-glimpse-into-the-future.html
Emily Wright, 1 August 2017, “What will the ‘office’ look like in 10 years’ time?”, https://thespaces.com/what-will-the-office-look-like-in-10-years-time/